**Ministru kabineta noteikumu projekta “Grozījumi Ministru kabineta 2011. gada 13. septembra noteikumos Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas kārtību, kā arī par valsts nodevu un tās maksāšanas kārtību””** **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atkritumu apsaimniekošanas likuma (turpmāk – AAL) 12.1panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada 1. janvārī ir stājušies spēkā AAL grozījumi, kas paredz, ka atkritumu tirgotājiem vai atkritumu apsaimniekošanas starpniekiem jāziņo par noslēgtajiem līgumiem ar atkritumu apsaimniekotājiem un veiktajiem darījumiem, norādot atkritumu vai otrreizējo izejvielu veidu, apjomu un saņēmēju. Pirms AAL grozījumu stāšanās spēkā atkritumu tirgotājiem un atkritumu apsaimniekošanas starpniekiem nebija noteikta prasība ziņot Valsts vides dienestam (turpmāk – VVD) par noslēgtajiem līgumiem un veiktajiem darījumiem, tomēr, ievērojot 2017. gada notikumus atkritumu apsaimniekošanas jomā ar nelikumīgu atkritumu ievešanu Latvijā, tika pieņemts lēmums pastiprināt kontroli arī attiecībā uz atkritumu tirgotājiem un atkritumu apsaimniekošanas starpniekiem. Papildus AAL deleģējumam par kārtību, kādā atkritumu tirgotāji un atkritumu apsaimniekošanas starpnieki ziņo par noslēgtajiem līgumiem un darījumiem, ALL grozījumos tika izstrādāta prasība, ka atkritumu tirgotāji un atkritumu apsaimniekošanas starpnieki var darboties tikai tad, ja tiem ir noslēgti līgumi ar atkritumu apsaimniekotājiem.Ministru kabineta noteikumu projekts “Grozījumi Ministru kabineta 2011. gada 13. septembra noteikumos Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas kārtību, kā arī par valsts nodevu un tās maksāšanas kārtību” (turpmāk – noteikumu projekts) paredz kārtību, kādā atkritumu tirgotāji vai atkritumu apsaimniekošanas starpnieki paziņo par noslēgtajiem līgumiem un veiktajiem darījumiem. Tādējādi tiks nodrošināta iespēja kontrolēt atkritumu plūsmas, kas iet caur atkritumu tirgotājiem vai atkritumu apsaimniekošanas starpniekiem, kā arī tiks nodrošināta iespēja uzskaitīt šo atkritumu plūsmu un otrreizējo izejvielu gala saņēmējus.  |
| Noteikumu projekts uzliek pienākumu atkritumu tirgotājiem vai atkritumu apsaimniekošanas starpniekiem par katru ceturksni sniegt VVD pārskatus par noslēgtajiem līgumiem ar atkritumu apsaimniekotājiem un pārskatus par veiktajiem darījumiem, tādējādi nodrošinot VVD pilnīgu, pārskatāmu un viegli izsekojamu informāciju par atkritumu vai otrreizējo izejvielu uzskaiti. Ievērojot noteikumu projektā minēto kārtību, tiks nodrošināta pārredzama atkritumu vai otrreizējo izejvielu plūsmas uzskaite, kas kopumā uzlabos atkritumu apsaimniekošanas sistēmu un sekmēs vides kvalitāti. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, VVD |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atkritumu apsaimniekošanas tirgotāji, atkritumu apsaimniekošanas starpnieki, VVD. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts pilnveidos atkritumu apsaimniekošanas sistēmu, nosakot kārtību AAL ietverto prasību īstenošanai, līgumu uzskaitei starp atkritumu tirgotājiem vai atkritumu apsaimniekošanas starpniekiem ar atkritumu apsaimniekotājiem un atkritumu vai otrreizējo izejvielu plūsmas izsekojamībai. Atkritumu tirgotājiem, veicot pirkuma vai pārdošanas darījumus savā vārdā, un atkritumu apsaimniekošanas starpniekam, organizējot atkritumu reģenerāciju vai apglabāšanu citu personu vārdā, būs jāsniedz VVD pārskati par noslēgtajiem līgumiem un veiktajiem darījumiem, saskaņā ar noteikumu projektu, ar kuru paredzēts papildināt Ministru kabineta 2011. gada 13. septembra noteikumus Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas kārtību, kā arī par valsts nodevu un tās maksāšanas kārtību” ar 37.15 punktu. Noteikumu projektam būs pozitīva ietekme uz vidi, tas nodrošinās atkritumu tirgotāju vai atkritumu apsaimniekošanas starpnieku veikto darījumu uzskaiti, kā rezultātā būs uzskatāmi redzams, kas ir atkritumu vai otrreizējo izejvielu gala saņēmēji, kā arī būs redzams, vai atkritumu vai otrreizējo izejvielu plūsma, kas iet caur atkritumu tirgotājiem vai atkritumu apsaimniekošanas starpniekiem tiek pārstrādāta vai reģenerēta. |
|  |  |  Lai nodrošinātu atkritumu tirgotāju vai atkritumu apsaimniekošanas starpnieku noslēgto līgumu ar atkritumu apsaimniekotājiem un atkritumu tirgotāju vai atkritumu apsaimniekošanas starpnieku veikto darījumu uzskaiti, atkritumu tirgotājiem vai atkritumu apsaimniekošanas starpniekiem būs nepieciešams iesniegt VVD atbilstošus pārskatus, kurus saskaņā ar noteikumu projektu, kas paredz papildināt Ministru kabineta 2011. gada 13. septembra noteikumus Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas kārtību, kā arī par valsts nodevu un tās maksāšanas kārtību” ar 37.16 punktu, varēs iesniegt papīra formā (attiecīgo informāciju iesniedzot arī elektroniski) vai elektroniska dokumenta formā atbilstoši normatīvajiem aktiem par elektronisko dokumentu noformēšanu. Lai VVD iesniegtos datus varētu operatīvāk apstrādāt, tie ir nepieciešami elektroniskā formā, tomēr atkritumu tirgotājiem vai atkritumu apsaimniekošanas starpniekiem būs iespēja iesniegt pārskatus ne tikai elektroniska dokumenta veidā, bet arī papīra formā, nodrošinot, ka attiecīgā informācija tiek iesniegta arī elektroniskā formā, piemēram, pievienojot elektroniskai pasta vēstulei un nenoformējot kā elektronisko dokumentu. Plānots, ka pārskatu iesniegšana atkritumu tirgotājiem vai atkritumu apsaimniekošanas starpniekiem neradīs būtisku administratīvo slogu. Noteikumu projekta tiesiskā regulējuma ietekme uz tautsaimniecību un sabiedrības mērķgrupām – uz maziem, vidējiem uzņēmumiem, mikrouzņēmumiem un jaunuzņēmumiem un uz nevalstiskajām organizācijām nebūs ievērojama. Noteikumu projektam būs pozitīva ietekme uz vidi, veselību, Nacionālā attīstības plāna rādītājiem mikrolīmenī un makrolīmenī, jo tiesiskais regulējums nodrošinās pārskatāmu un aktuālu informāciju par atkritumu tirgotājiem vai atkritumu apsaimniekošanas starpniekiem.Noteikumu projekta 5. punkts paredz papildināt Ministru kabineta 2011. gada 13. septembra noteikumus Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas kārtību, kā arī par valsts nodevu un tās maksāšanas kārtību” ar 46. punktu paredzot, ka atkritumu tirgotājiem vai atkritumu apsaimniekošanas starpniekiem šo noteikumu 37.15 punktā minēto informāciju VVD pirmo reizi jāiesniedz viena mēneša laikā pēc noteikumu projekta stāšanās spēkā par laika periodu kopš 2018. gada 1. janvāra. |
| 3. | Administratīvo izmaksu monetārs novērtējums | Administratīvo izmaksu novērtējumā iekļauts aprēķins par informācijas sagatavošanu, kas jāveic reizi ceturksnī.C = (f x l) x (n x b), kurC – iesniegto pārskatu par noslēgtajiem līgumiem un veiktajiem darījumiem uzskaites un apkopošanas izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu noteikumu projektā paredzēto iesniegto pārskatu uzskaiti un apkopošanu (stundas samaksas likme) – privātajā sektorā stundas likme ir aprēķināta, dalot vidējo mēneša algu privātajā sektorā (pēc Centrālās statistikas pārvaldes tīmekļvietnes [www.csb.gov.lv](http://www.csb.gov.lv) datiem 2016. gadā tā bija 855,00 *euro/*mēnesī) ar Darba likuma 131. panta pirmajā daļā minēto normālo darba laiku (40 stundas nedēļā x 4 = 160 stundas mēnesī) = 5,34 *euro*/stundā; |
|  |  | l – laika patēriņš, kas nepieciešams, lai veiktu informācijas sagatavošanu – 8 stundas;n – atkritumu tirgotāju/starpnieku skaits, uz ko attiecas projektā paredzētās prasības – 69 atkritumu tirgotāji/starpnieki (saskaņā ar VVD tīmekļvietnē ievietoto sarakstu ar atkritumu tirgotājiem/starpniekiem, kuriem ir derīga atļauja);b – informācijas sagatavošanas biežums - reizi ceturksnī jeb 4 reizes gadā.*Aprēķins: (5,34 x 8) x (69 x 4) = 42,72 x 276 = 11 790,72 euro*. |
| 4. | Atbilstības izmaksu monetārs novērtējums | Atbilstības nodrošināšanas izmaksas ir līdzvērtīgas administratīvajām izmaksām, kas tiek rēķinātas pēc anotācijas II. sadaļas 3. punktā minētās formulas, tomēr precīzu novērtējumu ir iespējams veikti tikai brīdī, kad ir skaidrs komersantu skaits, kas sniegs šo noteikumu ietvarā nepieciešamo informāciju VVD. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts ievietots Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv) 2018. gada 8. februārī, sniedzot ieinteresētajām personām iespēju izteikt viedokli un iesniegt priekšlikumus. |
| 3. | Sabiedrības līdzdalības rezultāti | Tika saņemts priekšlikums no SIA “ZAAO” mainīt pārskatu par noslēgtajiem līgumiem un veiktajiem darījumiem iesniegšanas termiņu VVD, mainot to no “līdz ceturksnim sekojošā nākamā mēneša 10.datumam” uz “līdz ceturksnim sekojošā nākamā mēneša 20.datumam”, salāgojot to ar grāmatvedības uzskaiti regulējošiem normatīvajiem aktiem. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VVD |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.Noteikumu projekta izpildes rezultātā nav nepieciešams veidot jaunas institūcijas.Noteikumu projekta izpildes rezultātā nav plānots likvidēt kādu esošu institūciju.Noteikumu projekta izpildes rezultātā nav plānots reorganizēt esošu institūciju vai arī apvienot esošas institūcijas. |
| 3. | Cita informācija | Nav |

Vides aizsardzības un

reģionālās attīstības ministrs Kaspars Gerhards

Šūba 67026569

undine.suba@varam.gov.lv